Wlad Nayel

Iẓuran

Later n timmawit n Wlad Nayel, yeqqar-d belli nutni d iɛraben, d arraw n yiderman ihilaliyen id-yusan ɣer Lezzayer agim n yiseggasen ay-a, ihilaliyen d arraw n tmnaḍt n Ḥiǧaz ideg tella Mekka , uwint-id yifaṭimiyen ɣer Tɣerdayt d Wad Suf. Qqaren-d belli d arraw n ugellid Dris ameqqran ( Dris 1 ru ).

Tudert-nsen

Wlad Nayel zik amur ameqqran d aɣref imreḥḥlen i yettidiren deg lɛerc-nsen, deg yidurar n Waṭlas aseḥrawi, i yessɛan tura isem-nsen (lɛerc/idurar n Wlad Nayel). Lǧelfa zik tella d ssuq ameqqran ideg qeṭṭun akk Wlad Nayel i wakken ad ceččen lmal-nsen. Tamurt, qessiḥet tegrist-is armi dayen, ɣezzifet, talemmasty-is tettili di 4 °C. Deg wussan-a, agezdu n Lǧelfa seg yigezdan akk yesɛan aṭas n yimezdaɣ deg tɣaltin-yulin s yimezdaɣ yewwḍen amḍan n 1,164,870.

Zik-nni Wlad Nayel lxedma-nsen d arebbi n wakraren imi d imreḥḥlen, ladɣa seg Lḥeḍna deg ugafa ɣer Dyas deg unẓul. Mi ttinigen, llan ttidiren deg yigiṭunen yunɣen s uberkan d uzewwaɣ, daɣen zedɣen deg decra neɣ di tudrin ur nesɛi ṣṣur, daɣen ddren deg leqṣur, ladɣa wid iwumi d-zzin leṣwar. Llan tteẓẓun daɣen irden d timẓin deg yidurar, xas akken lɣella-nni ur d-ttili ara d tin meqqren. Tikwal kan, ttelḥaqen ad ẓẓun tizdayin deg yidurar maxca llan zgan sɛan ttmeṛ ɣur-sen imi ttaɣen-t-id si temnaḍin nniḍenn, ladɣa Busɛada id yhezgan deg taggara n ugafa n lɛerc.

Ccḍeḥ d ccna

Wlad Nayel sɛan ccna-nsen weḥd-nsen, qqaqren-as daɣen ccna n Busɛada i yqerben ɣer tmurt-nsen tanaṣlit, daɣen sɛan ɣur-sen yiwen n yixef s ccḍeh s uɛebbuḍ s wayes tettwassen temnaḍt.